Vyhlásenie predkladateľa o rozporoch

Zo subjektov, ktoré zaslali zásadné pripomienky prebehlo rozporové konanie s Ministerstvom zdravotníctva SR a Najvyšším súdom SR, ostatné subjekty predkladajúce zásadné pripomienky v priebehu prípravy rozporového konania od pripomienok ustúpili.

Rozporové konanie s Ministerstvom zdravotníctva SR prebehlo 13. 11. 2003, zúčastnili sa na ňom minister zdravotníctva Rudolf Zajac za MZ SR a podpredseda vlády a minister spravodlivosti Daniel Lipšic za predkladateľa. V rámci rozporového konania podpredseda vlády a minister spravodlivosti vysvetlil ministrovi zdravotníctva fakt, že návrhy novely ústavy nad rámec zamýšľanej novely predložilo viacero rezortov, predkladateľ sa však rozhodol tieto návrhy v rámci prerokovania tohto materiálu neakceptovať, pričom predkladané námety môžu byť predmetom ďalších úvah o novelizácii ústavy.

Rozporové konanie s Najvyšším súdom SR prebehlo 19. 11. 2003, zúčastnili sa na ňom predseda Najvyššieho súdu SR Milan Karabin a riaditeľ Odboru boja proti korupcii na Úrade vlády SR Ján Hrubala za predkladateľa. Počas rozporového konania nedošlo k zjednoteniu stanovísk.